ปวดท้องน้อยหน่วงๆเหมือนประจำเดือนจะมาแต่ไม่มา ลองเอามือล้วงเข้าไปในช่องคลอด พบว่าบริเวณปากช่องคลอดมีก้อนแข็งๆอยุ่รอบ ลองเอามือกดดูไม่เจ็บคร่า สงสัยว่ามันคือก้อนอะไร เกี่ยวกับปวดท้องหน่วงหรือป่าวค่ะ
สวัสดีค่ะ ก้อนที่ปากช่องคลอด อาจเกิดจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากโดยอาจจะไม่ได้สัมพันธ์กับการปวดหน่วงท้องน้อยโดยตรง ยกเว้นว่ามีรอยโรคที่ในมดลูกร่วมด้วย เช่นเนื้องอกมดลูก หรือเยื่อบุโพรงมดลูกเจริญผิดที่แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องหาสาเหตุเพิ่มเติมค่ะการดูแลตัวเองเบื้องต้น งดการมีเพศสัมพันธ์ในช่วงนี้ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง